text:
N’UMUSATSI WO KU MITWE YANYU WOSE WARABAZWE: MWITINYA!
IBICE BYO GUSOMA: Zaburi ya 128; Yesaya 49: 13-26; Luka 12: 1-12.
Ndabasuhuje bene Data. Uyu munsi nifuje kubagezaho ubutumwa bufite umutwe ugira uti: “N’UMUSATSI WO KU MITWE YANYU WOSE WARABAZWE: MWITINYA”!
Abahanga bavuga ko ubusanzwe imisatsi y’umuntu igera ku bihumbi ijana (100.000). Ahanini usanga agasatsi kamwe gasa n’akandi. Nyamara, ngo Imana izi buri gasatsi. Ubwo bimeze bityo se, hari ikintu icyo ari cyo cyose gihereranye n’imibereho yacu gishobora kwisoba Imana? Ntibishoboka! Imana ituzi kurusha uko twiyizi uhereye tutarabaho “Nakumenye ntarakurema mu nda ya nyoko” (Yer 1:5). None se niba Imana ituzi kandi ikatwitaho, kuki duhura n’ibibazo ndengakamere?
Nibyo; muri iki gihe, hari byinshi bitwihebesha: intambara, impanuka, iza bukuru, indwara; ubukene; gutakaza umurimo; gupfusha abawe wakundaga cyane; gutana n’uwo mwashakanye; etc. Birashoboka ko nawe hari ibibazo uhanganye na byo muri iki gihe, bityo ukaba ushobora gutekereza ko Imana yakwibagiwe. Uyu munsi nkuzaniye ijambo ry’ihumure: Imana irakuzi kandi ntiyakwibagiwe; uri uw’agaciro gakomeye imbere yayo, “Ndetse n’umusatsi wo ku mutwe wawe wose warabazwe.” (Luka 12:7) Mu ntambara zawe za buri munsi, jya uzirikana ko Uwiteka arwanana nawe: “…turi kumwe n’Uwiteka Imana yacu, ni yo idutabara kandi ije kuturwanira intambara zacu.” (2 Ngoma 32:7) Imana ntishobora kugutererana!
Mu isi birashoboka ko ababyeyi bawe; abana; inshuti; uwo mwashakanye; abavandimwe; abo wari wishingikirijeho bose bakwibagirwa; ariko Uwiteka ntashobora kukwibagirwa. Uwiteka aravuga ati: “Mbese umugore yakwibagirwa umwana yonsa, ntababarire uwo yibyariye? Icyakora bo babasha kwibagirwa, ariko jye sinzakwibagirwa.” (Yesaya 49:15) Umuntu yagusezeranya ibitangaza ariko mu gihe gito akibagirwa. Hari igihe abatwibagirwa baba ari abantu twagiriye neza. Iyo bigenze gutyo birababaza cyane. Yosefu yagiriye neza umuhereza mukuru wa vino wo kwa Farawo ubwo yamusobanuriraga inzozi. Arangije kumubwira inkuru nziza ko yagombaga gufungurwa agasubira mu mirimo ye ibwami, aramubwira ngo "maze uzanyibuke"(Itang 40:14) ; « ariko wa muhereza wa vino ntiyibuka Yosefu, ahubwo aramwibagirwa » (Itangiriro 40:23). Ntekereza ko atamwibagiwe gusa, ahubwo yanibagiwe ko atagombaga kumwibagirwa. Wowe usoma iyi nkuru uhise wibuka abakwibagiwe…ubababarire nabo sibo. Niko umuntu ameze ; aribagirwa cg akiyibagiza.
Kubera kumenyera imigirire y’abantu dutekereza ko n'Imana ariko imeze; ko ishobora kwibagirwa. Niho hava ya mvugo yo « kwibutsa Imana »! Imana ntigira amazinda; ikintu kimwe Imana yibagirwa burundu ni ibyaha by’umunyabyaha wihannye: “Kuko nzabababarira gukiranirwa kwabo, kandi ibyaha byabo sinzabyibuka ukundi.” (Abah 8:12) Reba na Yes 43:25; Zab 25:7; Abah 10:17); etc.
Imana izi ingorane uhura na zo. Igihe Abisirayeli bari baragizwe abacakara, Imana yabwiye Mose iti: “ni ukuri mbonye kubabara k’ubwoko bwanjye buri muri Egiputa, numvise gutaka batakishwa n’ababakoresha uburetwa, kuko nzi imibabaro yabo” (Kuva 3:7). Iyo tubabaye nayo irababara. Yesaya yanditse ko Uwiteka ababarana n’abantu be ndetse ngo akagera n’igihe abaheka: “Yababaranye na bo mu mibabaro yabo yose … yarabateruraga akabaheka …(Yes 63:9). Amarira yacu Imana irayazi nk’uko Dawidi yabivuze: “Ushyira amarira yanjye mu icupa ryawe, mbese ntiyanditswe mu gitabo cyawe?” (Zab 56:9) Zirikana isezerano Uwiteka yahaye abamwubaha agira ati: “Sinzagusiga na hato, kandi ntabwo nzaguh?na na hato.” (Abah 13:5) Birashoboka ko umubyeyi yibagirwa uruhinja yonsa...ariko ntibishoboka ko Imana yakwibagirwa! Uretse kukwibuka kubw’urukundo igukunda yibuka amasengesho n’imirimo byawe. (Abah 6:10)
Imana yibuka amasezerano yaduhaye mu Byanditswe Byera: Imana yatubwiye ko izagendana natwe, izatuneshereza, ko urugamba atari urwacu, iti nimuhumure, mukomere. Yatubwiye ko izamenagura inzugi z’imiringa, ibihindizo by’ibyuma ikabicamo kabiri, ko izakenyuruza abami ikadukenyeza, ko nta ntwaro bacuriye kuturwanya izagira icyo idutwara, ko n’umusatsi wo ku mitwe yacu ubazwe ntawakuraho na kamwe itabyemeye, ko bazawucana ariko ntutwotse, ko tuzayanyuramo ariko ntadutembane, etc. Nubwo ubona urugamba rurushaho guhindura isura humura. Ku gasongero k’umusozi niho haterera cyane ariko iyo uhageze kaba kagiye kurangira.
Kuba ugenda mu butayu butarangira ntibivuze ko yakwibagiwe. Reka nkubwire ko nta butayu nta Kanani; nta kosi nta peti. Ibibazo byinshi bigira n’ibisubizo byinshi. Ushobora kuba warabanye na Sawuli aguhiga wamucurangira akakwitura amacumu, ugahora uhanganye n’idubu n’intare; wagira ngo urabitorotse ugahura na Goriyati w’i Gati. Ndagutangariza ko iturinda ihora iri maso idasinzira, iyadukijije Sawuli, intare n’idubu, ntizananirwa uyu muyaga witwa Covid-19; na Jenoside yararangiye iba amateka! Humura Yesu aryamye ibwerekeza (Mar 4: 38-39); niyo mpamvu Imana itawurekura wose; waduhitana; uwo yemeye urapimye kandi uko byamera kose ntuzarenga imbibi wahawe.
Ibuka ibyo Imana yagutambukije. Dawidi yarabyibutse byose ageze imbere y’umufiristiya asanze nta masezerano, nta Mana nzima, nta kimukingira afite, ahita ahanura ubwoko bw’urupfu ari bupfe (1Sam17:46). Dawidi yagiye nta nkota ahubwo yibuka ko mu mvumba ye yashyizemo ibuye rirushaho gukomera, ahita asoza urugamba atararurwana. Burya Abafiristiya ntibagira ibuye, iyo ntambara ntibayizi barwanisha amagare, amafarashi atagira shinge na rugero ariko twebweho twiringiye Uwiteka Imana yacu.
Mwene Data, tinyuka usuzugure Goriyati utagira ikimukingira mu ruhande rwe. Nubwo afite iterabwoba ryinshi ariko Imana iri kumwe natwe nicyo yatunyurije mu butayu. Tekinike twigira mu butayu abafirisitiya ntibazigira. Jya muri position urirekure gusa rizi aho rihera umufiristiya. Wowe kabakaba mu mvumba ukuremo ibuye naho urugamba ni urw’Uwiteka. Ariko uzi kurwana urugamba uri mu bwishingizi bw’Uwiteka? (ufite “assurance tout risque”)! None se ni iki kikwihebesheje ? Urashinganye “ndetse n’umusatsi wo ku mutwe wawe wose warabazwe.”! Yesu aguhagaze iruhande akubwira ati: “Humura ndi kumwe nawe, wigira ubwoba”! (Mat 14:27)
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 03/10/2020
Add a comment


c: text/html

text:
Iyo ni insanganyamatsiko y’ikiganiro mbwirwa-ruhame m’umugoroba w’ineza i Tournai, tariki ya 14/04/2018.
Turi ahitwa Kain muri komini ya Tournai mu gihugu cy’Ububiligi. Turi mu masaha ya nimugoroba, abagiraneza n’abatabazi batumanyeho ngo buzuze gahunda yo gufasha abana bafite ababyeyi bari mu buroko, benshi bazira kubeshyerwa , guhimbirwa ibyaha, ibimenyerewe mu Rwanda nko gutekinika, no kutagirirwa ubutabera nyabwo. Abo bana bakaba bakeneye inkunga iyo ari yo yose, nibura ngo bashobore kujya mu ishuli nk’abandi.
Ni buri mwaka k’ubutumire bw’ ishyirahamwe “initiative humanitaire pour la région des grands lacs, none tariki ya 14/04/2018, ni ku nshuro ya kane.
Kugirango abo bagiraneza n’abatabazi basobanukirwe na zimwe mu mpamvu zihejeje ababyeyi b’abo bana mu buroko, abagize ishyirahamwe initiatives humanitaire pour la région des grands lacs bateguye ikiganiro mbwirwaruhame kigira kiti :
UBWIYUNGE N’UBUMWE MU BANYARWANDA , BIRASHOBOKA ?
Umubiligi Professeur Peter Verlinden akaba n’umunyamakuru ukurikiranira hafi politiki y’u Rwanda no mu karere, niwe wari umutumirwa mukuru, akaba yasangije abari aho ibitekerezo n’ubushakashatsi yakoze mu kiganiro kivuga ngo:
MU RWANDA, UBWIYUNGE N’UBUMWE, BIRACYASHOBOTSE? Cyangwa se byashoboka?
Ni inzozi se, cyangwa nta no kubirota?
Mu kwanzura, Professeur Peter Verlinden yavuze ko gusana bitoroshye ariko ko bishoboka, igihe hari ukwishyira ukizana, buri wese ashobora kuvuga ukuri kandi ntakuzire.
Ikondera libre, 14/04/2018.

robotstxt: allowed

filter: keep


text:
Kwikinisha nubwo ari bibi ndetse bigira ingaruka mbi ku buzima bw’uwikinisha, muri Suede ikigo cyashyizeho inzu yo kwikinishirizamo kugira ngo batange umusaruro.
Ikigo cyo muri Suède gitunganya filime z’urukozasoni, Erika Lust Films cyashyiriyeho abakozi bacyo ahantu ho kujya kwikinishiriza mu gihe cy’akaruhuko, mu rwego rwo kubafasha kurushaho gutanga umusaruro.
7sur7 dukesha iyi nkuru, yatangaje ko guhera muri Gicurasi umwaka ushize abakozi b’iyi sosiyete bashyiriweho ahantu hihariye ho kwikinishiriza.
Mu bakozi 36 iki kigo gifite, buri munsi umwe aba yemerewe iminota 30 yo kujya kwikinisha kugira ngo atange umusaruro.
Erika Lust uyobora iyo sosiyete, yavuze ko byatanze umusaruro nyuma yo gushyiraho ahantu abakozi bajya bakinisha.
Ati “Nkurikirana abakozi banje, iyo bameze neza bakora ibitangaza. Kubera ko nari nzi ko nta kindi kintu cyabafasha kumererwe neza, nashyizeho ahantu bashobora kujya bakinisha, bakarangiza.”
Mu korohereza abakozi, Erika Lust Films buri munsi ibikoresho by’ubuntu bibafasha kwikinisha.


text:
Umuramyi Danny MUTABAZI yashyize hanze indirimbo nshya yise Igitondo
Umuhanzi w’indirimbo ziramya zikabahimbaza Imana, Danny MUTABAZI yashyize hanze nshya ikubiyemo ubutumwa bwo gukumbuza abantu ubwami bw’Imana. Iyo ndirimbo yasohokeye icyarimwe n’amashusho y’ayo, inakebura abacunguwe kurushaho kuba maso ngo bazatahe ubwami bw’Imana bafite umutima ukeye.
Mu kiganiro yagiranye na Nkundagospel indirimbo igisohoka kuri uyu wa 26 Gicurasi 2022, Danny MUTABAZI yasobanuye impamvu indirimbo ye yayise Igitondo ndetse akomoza no ku butumwa burimo. Ati: “Ni igitondo kizabaho n’ubundi urugendo rurangiye rwo mu Isi… Bishatse kuvuga ubuzima tuzabaho tugeze mu ijuru”. Yakomeje ati: “Ni indirimbo ikubiyemo ubutumwa bwo gukumbuza abantu ubwami bw’Imana cyangwa se ururembo Siyoni cyangwa se ijuru tuzajyamo nk’abacunguwe kugira ngo bazabe muri bwo…. Kugira ngo barusheho kuba maso kugira ngo bazabashe kuba muri icyo gihugu twabakumbuje”.
Umuramyi Danny anavuga ko muri iki gihe ibitaramo nyobokamana byongeye gukomorerwa bityo na we akaba ahishiye abakunzi be. Ati: “Ndi gutegura n’ubundi kuri Album ya kabiri kugira ngo nzashyire ahagaragara indu Album nanakoze icyo gitaramo. Ubwo rero igitaramo n’ubundi ndi kugitekereza ndi kugitegura igihe icyo ari cyo cyose twagikora”.
Danny MUTABAZI ni umuramyi ubimazemo imyaka myinshi gusa yemeza ko yatangiye gushyira hanze indirimbo muri 2015. Kugeza ubu agize indirimbo 18 harimo iziri kuri Album ye ya mbere y’amajwi n’amashusho ndetse n’izindi zizajya ku ya kabiri ari gutegura. Ni Umukristu mu Itorero ADEPR Kumukenke muri Paruwasi ya Gasave mu mugi wa Kigali.


text:
Menya Ikintu kibanze gituma Umukristo adakora ibyaha.
Kuko Imana yakunze abari mu isi cyane, byatumye itanga Umwana wayo w’ikinege kugira ngo umwizera wese atarimbuka, ahubwo ahabwe ubugingo buhoraho (Yohana 3:16) Imana yaradukunze cyane ndetse
nubu bituma itanga umwana wayo kugira ngo adupfire kumusaraba kugira ngo tubabarirwe ibyaha byacu byose kubw’urukundo rwayo Aha byatumye ngiramo ikibazo Ese ko Imana igukunda uru rukundo
ruhebuje , Ese nawe waba uyikunda uyumvira?
Nshuti z’umusaraba, nta kindi kizatuma umukristo adasambana cyangwa ngo asayishe cyane cyane muri ibi bihe niba adakunda Yesu.Urukundo rwa Kristo iyo rugumye muri twe turakomera tugakomeza urugendo ,Pawulo yandikiye Timoteyo aramubwira ngo ujye wibuka Yesu Kristo wakomotse mu rubyaro rwa Dawidi, akazuka mu bapfuye nk’uko ubutumwa bwiza nahawe buvuga. (2Timoteyo 2:8).
Kwibuka Yesu rero nta kindi twibuka keretse urukundo twagiriwe rwadukuye mu rupfu tukaba abana b’Imana tukibukako yapfuye kubwacu, tukamenya ko twakuwe mu isi ariko tukaba tugituye mu isi
dutunganyirizwa kuzabaho iteka mu bwami bwa Data.
Urukundo Yozefu yakundaga Imana nirwo rwatumye adacumura ku Mana ye akanga gusambana abihatiwe na nyirabuja muka potifari ndetse akemera no gushyirwa mu buroko akavuga amagambo akomeye ati” NABASHA NTE GUKORA GUKORA ICYAHA GIKOMEYE GITYO, NGACUMURA KU MANA?
Urukundo abatubanjirije bakunda Umwami Yesu nirwo rwatumye bemera no gupfa bakicwa nabi ariko ntibemere kugambanira ukuri bari barahamije, bari bafite kwizera kutajegajega badaterwa hirya no hino
n’imiyaga.
None wowe kuki ubasha gukora bya bindi uzi ntazi, aho urukundo ukunda Yesu ntirwagabanutse? Uracyamukunda? Abatubanjirije batangaga ibitambo kugira ngo bababarirwe ibyaha byabo ariko ukuri
kw’ijambo kuragira guti “Kuko icyo nshaka ari imbabazi si ibitambo, kandi kumenya Imana kubirutisha ibitambo byoswa”. (Hoseya 6:6) Mu cyongereza babivuga neza Bati” I want your constant Love, not your
animal sacrifices,I would rather have my people know me than burn offerings to me.(From Good news Bible with deuterocanonical books).
Bisobanuye ko Imana Ishaka urukundo rwacu ruhamye kurusha imirimo yindi igaragara dukorera Imana.Imana ntishishikajwe n’amagambo tuvuga, imirimo dukora, urugero :ivugabutumwa, kuririmba ,guhanura n’ibindi byinshi , Imihango twubahiriza niba tudakunda Imana cyangwa se niba tutari twamenya Imana.
Twibuke abafarisayo Yesu yabahaye umukoro ngo bagende bashake uko ririya Jambo twasomye haruguru risobanura ( Matayo 9:13 ) ababwira ko bo bari bashishikajwe no gusohoza iby’imihango yabo ariko imitima yabo ari mibi yuzuye imigambi mibi barya ingo z’abapfakazi mbese bashimishaga Imana iminwa imitima ikaba kure y’Imana. Ibi rero ntacyo byunguye Ubwami bw’Imana. Mwenedata va mu mihango n’imigenzo sanga Yesu ugume mu rukundo rwe urukomeremo wigane intwari zatubanjirije zikanesha.
Kusenga tutazi Imana ntacyo bimaze, gukurikiza Imihango myiza y’itorero udafite Kristo bikumariye iki ko udakebwe ku mutima. Ubwo se ko abantu bazi ko uri inyangamugayo, harya ubwo n’umutima wawe urabihamya? Ubwo Imana Igutangira ubuhamya bwiza? Urukundo ukunda Imana ntiruhinduka cyangwa rugenda ruhinduka? Ariko se niki cyadutandukanya n’urukundo rw’Imana koko Pawulo ati ntacyo. Yesu yaravuze ngo nimunkunda muzitondera amategeko yanjye, mwene data reka tugume mu rukundo rwa kristo tumenyeko dutandukanye n’abandi kuko twacungujwe amaraso y’igiciro cyinshi nk’ayumwana w’Intama w’Imana si ayihene cg intama, Niyo mpamvu tutagombakumera nk’abandi.
Niba abandi basambana twe ntisusambana, niba bikinisha twe ntibikwiye kutubonekamo, niba abisi batendeka twe dukwiye kuba nka Data yaravuze ngo amagambo yanyu abe Yego cyangwa se Oya ibirenze ibyo biva ku mubi.
Ijambo ry’Imana rivugako abategereza Imana bazasubizwamo intege nshya (Yesaya 40:28-30).Uwiteka ubwe azakomeza abamuhungiraho bakamukunda , bakamumenyesha intege nke zabo bakamusanga
baciye bugufi bafite imitima imenetse bakamubwiza ukuri ko mu mutima. Aba bazakomera bazagira amakakama no mu busaza, baziruka be kunanirwa, azaboherereza inkomezi kuko bamushikamishijeho
imitima.
Mwene data ndakwifuriza gukunda Imana ukitondera n’amategeko yayo kuko ikunda uyikunda Kandi uyishakana umwete azayibona , Kandi kubaha Imana nibwo bwenge Kandi kuva mubyaha Niko kujijuka.
Shalom Shalom
684 total views, 3 views today


text:
Kuri uyu wa 03 Gashyantare 2022, ku cyicaro gikuru cy’Urwego rw’Igihugu rushinzwe Imfungwa n’Abagororwa ( RCS), hateraniye inama nkuru yaguye y’Ubuyobozi Bukuru bwa RCS, yitabirwa na Hon. Alfred GASANA, Minisitiri w’Umutekano w’Imbere mu Gihugu.
Iyi nama y’iminsi ibiri, isanzwe iba rimwe mu gihembwe, igahuza inzego zitandukanye za RCS aho barebera hamwe aho Urwego rwa RCS rugeze maze bakanigiramo uburyo bwagutse bwo gukomeza kuruteza imbere bigendanye no gushyira mu bikorwa inshingano yo kugorora rwahawe.
Mu izina ry’Urwego rushinzwe Imfungwa n’Abagororwa, agaragaza ibyagezweho n’ishusho ya RCS muri rusange, Komiseri Mukuru wa RCS, CGP Juvenal MARIZAMUNDA, yavuze ko ubu hari ibyiza byinshi bimaze kugerwaho ugereranije no mu minsi ya kera nko gukoresha ikoranabuhanga rigezweho, gukorana ubunyamwuga, kubaka ubushobozi bushingiye ku bumenyi n’ibindi.
Muri iyi nama yitabiriwe na Hon. Alferd GASANA, Minisitiri w’Umutekano w’Imbere mu Gihugu, aho yamurikiwe ibikorwa bitandukanye by’Urwego rw’Igihugu rushinzwe imfungwa n’Abagororwa RCS, ibyo rwagezeho, ibyo ruteganya kugeraho n’imbogamizi ruhura nazo mu kazi ka buri munsi maze arwizeza ubufatanye buhamye n’ubuvugizi kugira ngo rukomeze kwesa neza imihigo.
Nyuma yo kumurikirwa imikorere ya RCS, Hon. Alfred GASANA, yavuze ko atari mushya mu rwego cyane ko no munshingano yari afite mbere zagiraga aho zihurira narwo, maze arwizeza ubufatanye n’ubuvugizi ku nzego nkuru z’igihugu cyacu.
Yagize ati :”Ndashimira uru Rwego muri rusange ko hari byinshi rwagezeho, turabizi ko Kugorora no kwita ku mfungwa n’Abagororwa ari inshingano zisaba ubwitange bwinshi ariko natwe turabizeza ko tuzakomeza kubakira hamwe ubufatanye no gukomeza ubuvugizi kugira ngo ishingano RCS yahawe zigerweho neza.”
Yakomeje agira ati” Aka kazi dukora ko kugorora, gasaba ko tugomba kugira ikinyabupfura (Discipline), ubwitange no gukunda Igihugu (Patriotism) kugira ngo abo dushinzwe kugorora bagonganye n’amategeko bagororwe neza, bazasubire mu muryango Nyarwanda ari Abanyarwanda beza bari mu murongo mwiza wo gufatanya natwe twese gukomeza kubaka no guteza imbere Igihugu cyacu.”
Iyi nama ngarukagihembwe y’iminsi ibiri yasojwe kuri uyu wa 4 Gashyantare 2022, yari yitabiriwe n’Abacungagereza 63 barimo abayobozi bakuru ba RCS bakorera ku cyicaro gikuru, abayobozi ba za gereza, n’abacungagereza bashinzwe iperereza muri RCS.
Minisitiri w’Umutekano w’Imbere mu Gihugu yafashe ifoto ari kumwe n’abitabiriye inama
Minisitiri w’Umutekano w’Imbere mu gihugu yijeje RCS ubufatanye n’ubuvugizi
Minisitiri w’Umutekano w’imbere mu Gihugu Hon. Alfred Gasana ari kumwe n’Abacungagereza bashinzwe iperereza


text:
Umuyobozi w’Akarere ka Kamonyi wungirije ushinzwe imibereho myiza y’Abaturage, Uwiringira Marie Josee, kuri uyu wa 20 Werurwe 2022, yasabye ababyeyi bitabiriye Umugoroba w’Umuryango mu Mudugudu wa Bukimba, Akagari ka Gihara, Umurenge wa Runda, Akarere ka Kamonyi kwitwararika ku banywa inzoga. By’umwihariko aba“Gore”, basabwe kwirinda kuganzwa n’icupa kugera ubwo ribabera impamvu y’amakimbirane ashobora gusenya muryango.
Visi Meya Uwiringira, yabwiye abitabiriye uyu mugoroba w’Umuryango ko, uyu uba ari umwanya mwiza wo kuganira ku iterambere ry’Urugo, ku Mibereho myiza y’abawugize, k’Ubukungu, Uburinganire n’Ubwuzuzanye, Kureba ko abagize Umuryango bafatanya mu myumvire n’imigirire igamije gufasha urugo kujya mbere, Kuganira ku miyoborere n’ibindi.
Yasabye kandi abagize umuryango by’umwihariko ababyeyi b’abagore ko niba hari abajya mu kabari kunywa inzoga badakwiye kwemera ko Icupa ribasenyera urugo. Ati “ Ntimuzatume icupa ridesenyera Ingo, urarinywa ariko n’ubundi bugacya icyaka cyagarutse. Rwose abagore twirinde kunywa icupa ngo dukabye”. Yakomeje abibutsa ko bakwiye kwita ku masaha yo gutaha no kwita ku yindi mirimo yo mu rugo kuko byose bigamije kwirinda no gukumira ihohoterwa rishobora kuba.
Yasabye kandi abitabira Umugoroba w’Umuryango kutumva ko ari aho kujya gusa kuvugira aharangwa amakimbirane mu miryango, ko ahubwo ari aho babasha kuganirira ku byabafasha kwiteza imbere, ku kuba umwe, ku kuremerana, gufashanya mu buryo bwose bugamije iterambere ry’umuryango n’Igihugu muri rusange.
Uwitonze Joseline, Umukuru w’Umugoroba w’Umuryango mu Mudugudu wa Bukimba, ahamya ko bimwe mu byabafashije kugira Umugoroba w’Umuryango ufite imbaraga kandi ukora neza ari ukuba barabashije kwita ku kugenzura ingo zifitanye amakimbirane bakazisura, Kumenya niba ibibazo babwirwa iyo baganira n’abafitanye amakimbirane ari byo koko biba bihari cyangwa se niba nta kindi bahisha kandi wenda aricyo ntandaro.
Ibyo gusuzuma no kumenya neza niba ibyo umuryango basuye wababwiye ariko kuri kw’ibibazo bihari ngo bagiye babikora bucece, bisa no gushakisha amakuru nyuma y’ayo bahawe, bakamenya ukuri kose kubyo babwiwe n’ibyo batabwiwe.
Mu mezi ari hagati y’6-8 ngo babonye ingo 4 zari zifitanye cyane ibibazo ariko mu kwinjira mu muzi wabyo basanze ahanini ibyinshi bishingiye ku icupa( inzoga).
Nyuma yo gusanga bamwe mu bagore bakunda agacupa( inzoga) bagira uruhare cyane mu bibazo bikurura amakimbirane, nyuma kandi yo kubiganiraho nka Komite y’Umugoroba w’Umuryango n’abagore bawugize, bafashe icyemezo cy’uko “umugore uzajya afatirwa mu kabari yasinze azajya ahanishwa gutanga amafaranga ibihumbi bitanu”. Nyuma yuko babiri bafashwe bakayatanga byabereye abandi isomo.
Mu gukomeza no guha uyu mugoroba w’Umuryango agaciro, baremye amatsinda agamije kuganira, Gufashanya no kwiteza imbere, bashyiraho kandi gahunda yo kuremerana, bakina Kakawete, ibyo bavuga ko byongereye ubumwe n’urukundo muri bo, by’umwihariko mu bashakanye, aho n’abagabo batari barimo babisabye.
Abaturage ba Bukimba, basabwe gukomeza ubumwe n’urukundo bamaze kuronkera mu mugoroba w’Umuryango, bibutswa cyane ku kumenyana nk’abatuye Umudugudu umwe kandi bafite intego yo gufashanya kwiteza imbere no guteza imbere Igihugu, buri wese asabwa kwita kuri mugenzi we no kurwanya icyo aricyo cyose cyahungabanya umutuzo, amahoro n’ubumwe mu bagize Umuryango.
Munyaneza Theogene / intyoza.com


text:
Ni umubare utari muto kuko iyo batarigarutsemo baba ikibazo ku gihugu, nyamara hakoreshwa amafaranga abarirwa muri miliyoni mu kubagarura mu ishuri.
Umuyobozi w’Akarere ka Rubavu, Kambogo Ildephonse, yabwiye Kigali Today ko abana 1,000 bataye ishuri batangiye urugendo rwo kuribagaruramo, hamwe no kumenya impamvu abana bava mu ishuri kandi Leta ikomeje gukora ibishoboka ngo bagire ubuzima bwiza ku ishuri.
Agira ati "Uburezi mu Karere bumeze neza, ariko twashyizeho icyumweru cy’uburezi kugira ngo ngo ibibazo biri mu burezi bikemuke. Mu Karere ka Rubavu duherutse kubarura abagera ku 1,000 bataye ishuri, n’ubwo imibare itwereka ko bagenda bagaruka."
Meya Kambogo avuga ko bimwe mu bibazo basangana abana birebana no kubura ibikoresho by’ishuri, bamwe ababyeyi barabataye, abandi bakabangamirwa n’ibibazo by’imiryango umwana akabura uko ajya ku ishuri.
Akomeza avuga ko uretse n’ibibazo biterwa n’imiryango, hari ibiterwa n’ibigo by’amashuri aho hamwe inyubako zitaruzura, abana bagacibwa intege no kwigira mu mashuri arangaye.
Agira ati "Ubu icyo turimo gukora ni ukugenzura tukamenya abana bitabiriye ishuri, abataraje n’aho bagiye, byatumye dukurikirana ku buryo abana benshi barimo baragaruka, Ingamba dufite zituma bagaruka bose ni ugukorana nk’abayobozi b’inzego zibanze, abarezi kureba abana batagarutse, ariko nanone ababyeyi bagatanga amakuru."
Mu Karere ka Rubavu haragenzurwa ibibazo bibangamiye abana bibabuza kugaruka ku ishuri, ariko n’ababyeyi bashishikarizwa kuzuza inshingano zirimo gutangira ku gihe umusanzu basabwa wo kubagaburira ku ishuri, mu gihe abandi bagomba kugurira abana ibikoresho bihagije.
Umuyobozi w’Akarere ka Rubavu asaba ababyeyi gukurikirana imyigire y’umwana.
Ati "Icyo dusaba ababyeyi ni ukuzuza inshingano, kumenya ko umwana afite ibikoresho bihagije, agerera ku ishuri igihe, kumenya niba umukoro yahawe wakozwe, ubuzima bukaba hagati y’umubyeyi n’umurezi, kandi bafatanyije hatabaye guharira inshingano umurezi."
Bamwe mu bana baboneka mu mujyi wa Gisenyi bavuga ko bavuye mu miryango kubera amakimbirane n’ubushobozi buke bahitamo kwigira mu muhanda, gusa hari n’abana bagejeje igihe cyo kujya ku ishuri batajyayo, bakaguma mu bikorwa byo gusabiriza boherezwamo n’ababyeyi babo.
MENYA UMWANDITSI
Umunyamakuru wa Kigali Today/KT Radio
@ sebuharara


text:
Iki giterane cy’ububyutse kibera ku musozi uri mu mujyi wa Plymouth buri mwaka, guhera mu mwaka wa 2009, kitabirwa n’abantu baturutse mu mijyi itandukanye yo mu Bwongereza, cyikayoborwa n’umunyarwanda Rev. Pasteur Ntavuka Osee, umuyobozi w’Itorero All Nations Ministries.
Mu kiganiro yagiranye na IGIHE, Rev. Pasteur Ntavuka, yavuze ko ari ibintu bidasazwe kubona abantu babarirwa mu bihumbi bitabira igiterane kiyobowe n’umwirabura.
Yagize ati “Imana yatugiriye neza ku buryo budasazwe. Igiterane cyitabiriwe n’abantu baturutse hirya no hino barimo n’abayobozi ba hano mu Bwongereza. Buri mwaka igiterane gifungurwa na meya w’umujyi wa Plymouth, uyu mwaka cyafunguwe n’uwungirije Meya, Sam Davey, cyikitabirwa n’abadepite batandukanye, abapolisi bakuru by’akarusho uyu mwaka twari tunari kumwe n’uhagarariye u Rwanda hano. “
Ntavuka akomeza avuga ko abitabiriye igiterane uyu mwaka bagera kuri 3500, kandi ngo habonetse n’abantu benshi bihana ibyaha bemera kwakira Yesu Kristo.
Nyuma y’igiterane, habaye umuhango wo kwibuka no kunamira Abatutsi bazize Jenoside, hashyirwa n’indabo ku rwibutso rwubatswe na Rev. Pasteur Ntavuka Osee, mu mujyi wa Plymouth.
Ambasaderi w’u Rwanda mu Bwongereza Yamina Karitanyi, yashimiye Rev. Pasteur Ntavuka Osee, ku bikorwa bitandukanye by’indashyikirwa akora, birimo kuba yarubatse Urwibutso rwa Jenoside mu Bwongereza, gukoresha ibiterane, hamwe no kuba buri mwaka azana abanganga b’inzobere mu Rwanda kuvura abarwaye indwara zananiranye kandi ku buntu.
Iki giterane cyatangiye tariki ya 4 gisozwa tariki ya 05 Kamena 2016.
Izindi nkuru wasoma:
U Bwongereza: Hubatswe urwibutso rwa Jenoside ruzigisha amateka
Impuguke mu kuvura amara n’ubusembwa bw’uruhu zigiye kubaga abarwayi 560 ku buntu


text:
Tom Close aganira na IGIHE, yavuze ko kwandika ibitabo ari ibintu yakundaga kuva kera kandi abifata nk’impano ikomeye, kuri ubu arifuza ko impano ye yagirira benshi akamaro cyane cyane abana bato.
Uyu muhanzi arifuza gutoza abakibyiruka umuco wo gukunda gusoma kuko mu bitabo hahishemo byinshi byabafungura imiryango.
Yagize ati “Kwandika ibitabo ni impano yanjye kandi ndabikunda. Ubu natangiye kwandika ibitabo kugira ngo nkundishe abana umuco wo gusoma ndetse no kumenye neza Ikinyarwanda ari nacyo zingiro ry’umuco wacu”.
Tom Close wamaze gushyira hanze ibitabo bya mbere, yahereye ku bikubiyemo ubumenyi nkenerwa ku bana. Yasobanuye ko impamvu nyamukuru yatumye ahera ku bitabo by’abana ari uko abana ari abatware ko kandi bakwiriye kwitabwaho mbere y’abandi.
Ati “N’ibitabo by’abakuze ndabifite birahari ariko abakuru nzi neza ko nta mwanya uhagije bajya babona wo gusoma ariko umwana iyo umufatiranye agikura ukamutoza umuco wo gusoma arabikurana kandi binamufasha kwiyungura ubumenyi bwinshi butandukanye”.
Yungamo ati “Mu gusoma habamo ubumenyi utasanga ahandi, buriya ubumenyi bwinshi bubitse mu bitabo ariko abantu benshi ntibajya babimenya”.
Tom Close yavuze ko ibitabo yahereyeho ari ibitabo byo kujijura abana no gutuma ubwonko bwabo butangira gukora ari nako bubika ubumenyi bwinshi.
Ibitabo by’abana Tom Close yanditse bisomerwa abana bato uhereye ku mwaka umwe ukageza ku myaka icyenda y’amavuko.
Byibanda ahanini ku migani migufi, inkuru zishushanyije ndetse n’ubumenyi bubafasha kufunguka mu mutwe no kurushaho kumenya ururimi rw’ikinyarwanda neza.
Kugeza ubu amaze gushyira hanze bitabo by’abana bigeze ku munani harimo Agasaro n’abajura, Bakame,Matwi n’ibindi byinshi.


text:
Inyigisho yo ku wa kabiri w’icyumweru cya 2 cya Adiventi,
Ku ya 11 Ukuboza 2012
AMASOMO: 1º. Iz 40, 1-11; 2º. Mt 18, 12-14
Inyigisho yateguwe na Padiri Cyprien BIZIMANA
Mvuge iki se? Ibinyamubiri byose ni ibyatsi
Kuva yacumura ku Mana bwa mbere, inyoko muntu irireba igahangayika. Iyo nta ngorane izi n’izi afite, muntu aba ku isi yishimye. Ariko uko kwishima kunyurwamo n’ubwoba bwo gupfa. Ahora ahangayitse kuko urupfu rumutwara igihe rushakiye kandi atazi. Ahorana igihunga cy’urwo runyagwa rumutungura rukamubika mu gitaka nta kubura umutwe. Nyuma y’urupfu nta kizere cy’ubuzima. Urwo rupfu ariko n’izo mpungenge byahimbaga Umwana w’Imana atarahinguka ku isi.
Mbere y’akanunu k’Inkuru Nziza ya YEZU KRISTU, abantu bahoraga batekereza ku mibereho yabo yo ku isi. Babagaho baharanira ubuhangange bw’isi. Habagaho abantu b’ibyatwa mu kwigarurira abandi n’ibihugu byinshi. Abami bateraga abandi abo birengeje bakabahigamira bakagenga amahanga menshi. Imiryango y’abantu yaharaniraga kugira amaboko no gukomera. Igihe Imana ihanze ihanga ryateganyirijwe kwakira Umwana wayo, ibintu byatangiye guhinduka gahoro gahoro. Abahanga n’abahanuzi bafashije gutekereza neza ku buzima n’imibereho yo ku isi. Abantu barushijeho kwiyumvisha ko ubuzima bwabo budakomeye ku isi ibyo bakwigira byose. Abantu bose n’amahanga yose ni nk’icyatsi cyuma mu kanya gato. Umunyarwanda yakoresha ishusho ry’igisusa gikubitwa n’izuba mu kanya gato. Ariko rero, abahanga n’abahanuzi b’iby’Imana y’UKURI, ntibahagarariye ku bukenekene bwa mwene muntu gusa. Berekanye icyizere cy’amiringiro mashya muri Nyagasani Uhoraho Imana ya Israheli ari yo Mana y’ukuri yigaruriye amahanga yose ikayabumbira mu Ngoma y’ineza n’amahoro. Iyo ni inkuru Nziza yaje izimangatanya akababaro ka mwene muntu wahoraga atsikamiwe n’igihunga cy’urupfu hamwe n’igitugu cy’abanyamahanga.
Aho iyo Nkuru Nziza imenyekaniye, abantu bashishikarizwa kwitegura neza amaza y’Umukiza muri bo. Gutunganya ahantu h’ubutayu hakaba nyabagendwa, guhanga umuhanda ahantu h’amayaga, gusiza imisozi, utununga n’imanga, ni yo mvugo ishushanya gutegura imitima y’abantu ngo ikere kwakira Uhoraho. Ni ko gutegurira ibinyabubiri byose kurokorwa urupfu. Ni ko gukizwa kugenewe bene muntu bose bagenewe kuba mu rwuri rw’intama nziza za Nyagasani Imana Se wa YEZU KRISTU Umukiza w’isi yose.
YEZU KRISTU ahorana impuhwe agaragariza intama ze zose. Hari ho izo mu gasozi zitigeze zumva ijwi rye. Ahora ashakisha uburyo yazigeraho kugira ngo aziyobore mu rwuri rutoshye n’amazi y’urubogobogo ari yo nzira y’Umukiro. Ni wo murimo yashinze Intumwa ze ngo zijye mu mahanga yose ziyamenyeshe Umukiza maze yose ahurizwe mu gikumba kimwe. Hari n’izindi ntama ariko yari yarigaruriye maze igihe kigeze ziratoroka zirahunga none zihungetwa na byinshi kuko zibagiwe inzira igana urwuri rutoshye zahozemo. N’izo na zo ziramuhangayikishije. Iyo hagize n’imwe igaruka, mu ijuru haba ibyishimo bihebuje.
Mu gihe twitegura ukuza k’Umukiza YEZU KRISTU yuje ikuzo, dukomeze ubutumwa bwo gushakashaka intama zahabye n’izazimiye tuzigarure mu rwuri. Tumenye ko turi kumwe na YEZU KRISTU ubwe n’ubwo tutamubonesha amaso. Yasezeranyije intumwa ze kubana na zo iminsi yose kugeza igihe isi izashirira.
YEZU KRISTU AKUZWE ITEKA MU MITIMA YACU.
UMUBYEYI BIKIRA MARIYA ADUHAKIRWE UBU N’ITEKA RYOSE.


text:
Abanyeshuri b’Abanyarwanda ndetse n’Abarundi bose hamwe bagera kuri 18 birukanwe burundu mu Ishuri Ryisumbuye ry’Abadivantisiti b’Umunsi wa Karindwi rya Gitwe (College Adventiste de Gitwe) bazira imyitwarire mibi.
Ku mbuga nkoranyambaga hakomeje gucicikana inkuru ivuga ko ubwo igihembwe cya kabiri cyasozwaga tariki ya 2 Mata 2021 hari abanyeshuri b’Abarundi birukanwe burundu mu Ishuri Ryisumbuye rya Gitwe (College Adventiste de Gitwe).
“Mu birukanwe harimo n’umwana wanjye kandi ndi Umunyarwanda”
Gasana J. utuye mu Karere ka Gasabo ni umubyeyi ufite umwana wigaga muri College de Gitwe wirukanwe. Yabwiye IRIBA NEWS ati :“Ndi umunyarwanda utavangiye nkaba mfite abana babiri bigaga muri College, umwe baramwirukanye. Ubuyobozi bwambwiye ko yazize imyitwarire mibi. Bari barabimenyesheje mbere ko imyitwarire ye itameze neza.”
Yakomeje ati “Icyemezo ubuyobozi bwafashe ni cyiza kuko burya umwana ufite imyitwarire mibi iyo adahanwe ashobora kwanduza abandi. Umwana wanjye nanjye ndabizi ko yitwara nabi kuko n’umuvandimwe we yarabimbwiye.”
Undi mubyeyi ufite umwana wiga muri College de Gitwe utifuje ko amazina ye atangazwa nawe yagize ati :“Umwana wanjye ntari mu birukanwe, ariko yambwiye ko hari abana birukanwe barimo Abanyarwanda ndetse n’Abarundi. Icyatumye birukanwa ngo nuko bajyaga batoroka ikigo bakajya kunywa inzoga n’ibiyobyabwenge. Icyemezo ubuyobozi bwafashe naragishimye n’abandi bibabere urugero uwatekerezaga kwitwara nabi abizinukwe.”
“Hirukanwe Abanyeshuri ntitwirukanye Abarundi”
Umuyobozi wa College de Gitwe, Nshimiyimana Gilbert, yabwiye IRIBA NEWS ko abirukanwe bafatiwe mu makosa akomeye kandi ko bari barihanangirijwe kenshi.
Yagize ati :“Twirukanye abanyeshuri 18, Abanyarwanda 6 n’Abarundi 12, bamwe bafashwe banywa ibiyobyabwenge abandi batorotse ikigo bajya kunywa inzoga bagaruka basinze[…] hirukanwe abanyeshuri ntihirukanwe Abarundi. Harimo abirukanwe bwa kabiri kubera amakosa akomeye bwa mbere twarababariye barongera. Ibi rero nta murezi wabyihanganira”.
Yakomeje ati “Abashaka kubizanamo politike barashaka kuyobya abantu[…]ikibazo cyabo Polisi iracyizi, ushinzwe uburezi ku murenge arakizi. Nta mwana warenganyijwe komite ishinzwe imyitwarire yarashishoje kandi nawe uje mu kigo cyangwa ukabaza abandi banyeshuri biga iwacu bakubwira ukuri”.
Nshimiyimana yakomeje avuga ko batazadogoka kwita ku burere ndetse n’uburezi bw’abana, asaba ababyeyi barerera muri College de Gitwe gufanya n’ubuyobozi mu kurera ndetse no kugorora abana muri ibi bihe bari mu biruhuko.
Iriba.news@gmail.com


text:
Gasabo: Muri Jabana barishimira iterambere umugore wo mu cyaro agezeho
Umunsi Mpuzamahanga w’Umugore wo mu cyaro ku rwego rw’Akarere ka Gasabo wizihirijwe mu Murenge wa Jabana mu Kagari ka Bweramvura.
Ibirori byo kwizihiza uyu munsi byitabiriwe n’Umuyobozi w’Umujyi wa Kigali Wungirije ushinzwe Ubukungu n’Imibereho y’abaturage, Urujeni Martine, na Depite Ndangiza Madine wari Umushyitsi Mukuru.
Amateka agaragaza ko uyu munsi watangiye kwizihizwa mu 1995 i Beijing mu Bushinwa mu nama mpuzamahanga yabaye amateka kuko yafatiwemo imyanzuro ikomeye yo kwita ku bibazo byari bibangamiye iterambere n’uburenganzira bw’umugore n’umukobwa ku isi yose.
Mu Rwanda wizihijwe ku nshuro ya 25, insanganyamasiko ikaba igira iti: “Iterambere ry’umugore wo mu cyaro, inkingi y’ubukungu bw’Igihugu.”
Ni umunsi ugamije kugaragaza agaciro k’umugore wo mu cyaro, n’uruhare rwe mu iterambere ry’umuryango n’Igihugu muri rusange. Ni n’umunsi ugamije gukomeza gukora ubuvugizi muri gahunda yo korohereza abagore mu bikorwa bibyara inyungu, harebwa ahakiri imbogamizi n’icyakorwa kugira ngo umugore wo mu cyaro atere imbere.
Umunyamabanga Nshingwabikorwa w’Umurenge wa Jabana, Jonas Shema, yashimiye ubuyobozi bw’Akarere ka Gasabo bwahisemo ko uyu munsi wizihirizwa mu Murenge wa Jabana.
Ati “Ni iby’agaciro, kandi biraduha imbaraga zo gukomeza gushyigikira ibikorwa by’iterambere ry’umugore n’umukobwa, n’uruhare bagira mu bikorwa by’iterambere muri uyu Murenge wa Jabana.”
Bimwe mu byo bishimira ni uko mu myaka yashize muri uwo Murenge humvikanaga ibibazo birimo ihohoterwa rishingiye ku gitsina, n’iryo mu miryango, ndetse rimwe na rimwe bamwe bakahaburira ubuzima. Nyamara ubu ngo hari intambwe yatewe igaragarira mu bikorwa by’umuryango ushoboye kandi utekanye, hakaba ibikorwa bifatika abagore bo muri Jabana bagizemo uruhare.
Hari nko kuba imiryango igizwe n’abagore n’abagabo babo, mu bwumvikane busesuye, baratanze ubushobozi bw’amafaranga afite agaciro ka Miliyari imwe na Miliyoni 800 z’amafaranga y’u Rwanda mu iyubakwa ry’umuhanda mushya wa kaburimbo muri uwo Murenge, nk’uko umuyobozi wawo yabisobanuye.
Umuyobozi Nshingwabikorwa w’Akarere ka Gasabo, Umwali Pauline, yakanguriye abagore bo mu cyaro guhinga kijyambere no gukoresha ikoranabuhanga mu bikorwa by’ubuhinzi, kugira ngo umusaruro n’inyungu bakuramo byiyongere.
Depite Ndangiza Madine yashimye intambwe umugore wo mu cyaro amaze kugeraho, n’ubwo hakiriho n’inzitizi. Mu bimaze kugerwaho, harimo kuba umugore yaratinyutse, yitabira imirimo itandukanye imuteza imbere adategereje ko ibizamura urugo byose bishakwa n’umugabo.
Yatanze urugero rw’abibumbira mu makoperative bagakora imirimo itandukanye y’iterambere nk’ububoshyi, kudoda, ubuhinzi n’ibindi.
Icyakora na we yagaragaje ko imbogamizi ihari ari uko ubuhinzi bakora budatanga umusaruro mwinshi ngo bihaze, basagurire n’amasoko, abashishikariza kwitabira ubuhinzi bwa kijyambere no kugana ibigo by’imari nk’amabanki na za SACCO kugira ngo zibafashe mu kubona inguzanyo.
Mu rwego rwo gushyigikira abagore batishoboye bo mu Murenge wa Jabana, bamwe muri bo bahawe ibibafasha mu iterambere birimo inka eshanu zahawe imiryango itanu, amacupa 40 ya Gaz, matela icumi, abantu 30 bishyuriwe umusanzu w’ubwisungane mu kwivuza, ndetse Imidugudu yahize iyindi irahembwa, bikaba byarateguwe ku bufatanye bw’ubuyobozi, abaturage n’abafatanyabikorwa batandukanye.
MENYA UMWANDITSI
Umunyamakuru wa Kigali Today/KT Radio
@ h_malachie


text:
Abo turi bo
Neuland nisosiyete ikora no kwamamaza ibicuruzwa byicyuma mumyaka hafi 20.
Isosiyete yagiye itanga ibicuruzwa mubikoresho bikozwe mucyuma, ibyuma, ibyuma bitagira umwanda, aluminium, umuringa nibindi hakoreshejwe uburyo bwo kubyaza umusaruro umucanga, guta ibishashara, kubura ibishashara no gupfa guhimba no gutunganya neza.Serivise yo guteranya no gutwikira hejuru nayo irahari.
Kandi mu myaka yashize, isosiyete yakuze itanga ibisubizo byose kubicuruzwa byicyuma mubikorwa bitandukanye.Igishushanyo cyawe gishobora gushirwa mubicuruzwa, cyangwa igitekerezo cyawe gishobora kugerwaho mubicuruzwa bishimishije utangiye gushushanya kubyohereza.Byongeye kandi, itsinda ryacu ryubwubatsi rirashoboye kandi biranshimishije cyane kubagezaho ibyifuzo byimpinduka zingirakamaro zuburyo bwo gukora nibikoresho kugirango twuzuze neza igiciro nigikorwa cyibicuruzwa.
Hamwe nimbaraga zikomeje mumyaka yashize, isosiyete yacu yateje imbere ibicuruzwa mubikorwa bitandukanye nka chimique, ingufu, ingufu, ibiryo, amazi, compressor de air, amamodoka, gucukura no kubaka.Abakiriya bacu bakwirakwijwe cyane kuva i Burayi kugera muri Amerika ya ruguru.
Mugihe dutanga ibice bimwe byabigenewe, isosiyete yacu yagiye itezimbere ubushobozi bwogutanga ibikoresho byuzuye byuzuye kubakiriya, cyane cyane mubyuma byoguhumeka no mu nganda ziva mu nyanja.Mu myaka itatu ishize, twageze ku ntsinzi ya moteri nkuru ya compressor de air kubakiriya bacu muri Amerika na Kanada.Byongeye kandi, indi ntambwe ikomeye yateye imbere ni uko twujuje inteko yuzuye yiminyururu yo mu nyanja kubakiriya bacu mubwongereza.Abakiriya bombi batangiranye igice kimwe cyo guhimba cyangwa guhimba igice cyangwa icyuma cyashizwemo igice, icyakora mugukorana neza nabakiriya, dukura vuba kugirango tube ibikoresho byuzuye.Iterambere ryose ntabwo ryongereye ubushobozi bwacu kumasoko yisi yose, rifasha abakiriya kugabanya ibiciro byabo kugirango barusheho guha serivisi nziza abakoresha no kwagura isoko ryisi.
Sisitemu yo kugenzura ubuziranenge mubihingwa byacu ni ISO9001 byemewe kugirango habeho ireme kandi ryizewe rya buri gice.
Gushushanya software mumakipe yacu yubuhanga nka CAD, UG, Imirimo ikomeye, kwigana birahari muguhindura igitekerezo cyawe no gushushanya.
Dutanga umusaruro, kandi tunonosora ibikoresho kandi tuzigama ibiciro kubakiriya.Reka Neuland Ibyuma bikubere ibikoresho byinganda.
Igenzura rya Spectrometer, Ultrasonic, Magnetic, Permeation, Elongation, Tensile / imbaraga zimbaraga nibindi birakorwa mubikorwa bisanzwe.Ikizamini cya X-ray gishobora gukorerwa muri laboratoire yacu.


text:
1. Ibikoresho byiza cyane byaguzwe hamwe na cheque nziza.
2. Buri gicuruzwa cyagenzuwe neza mbere yo gupakira.
3. Turi abahanga babigize umwuga imyaka irenga 25.
4. Icyemezo cyiburanisha cyangwa ibyemezo bivanze biremewe.
5. Ibicuruzwa bya OEM biremewe.
6. Gutanga vuba.
7) Ubwoko ubwo aribwo bwose bwa casters hamwe niziga birashobora gutegurwa.
Twakoresheje tekinoroji igezweho, ibikoresho nibikoresho byujuje ubuziranenge kugirango tumenye neza ibicuruzwa byacu, byoroshye kandi biramba.Mubihe bitandukanye, ibicuruzwa byacu byambaye, kugongana, kwangirika kwimiti, kurwanya ubushyuhe buke / hejuru, kutagira inzira, kurinda hasi nibiranga urusaku ruke.
Kwipimisha
Amahugurwa
Ingano yo gusaba hamwe ninshuro zinganda zitanga inganda ziragenda ziba nyinshi muri iki gihe.Ugereranije nibindi bicuruzwa bya caster, igishushanyo mbonera cyibicuruzwa biva mu nganda hamwe nubunini bwacyo bitwara ibintu biroroshye kandi byumwuga., Caster ni ijambo rusange, kandi hamwe no kwiyongera kubicuruzwa bitandukanye bya caster kumasoko yo kugurisha, uburyo bwo kugabana abakiriya ibicuruzwa bya caster bigenda bigaragara buhoro buhoro.Reka turebere hamwe uburyo bwo guhitamo inganda.
Mbere ya byose, iyo dusuzumye kugura ibicuruzwa bya caster, tugomba gushobora gusuzuma uko ibintu bimeze.Nubwo twahitamo inganda zinganda, tugomba gushobora guhitamo dukurikije uru rwego mugihe dusuzumye ubu bwoko bwibicuruzwa.Birasa nkibisanzwe bisanzwe, ariko imikorere yo gusaba ntabwo igomba gusuzugurwa.Igishushanyo mbonera cyibicuruzwa biva mu nganda bigomba kuba byujuje amabwiriza agenga ibicuruzwa.
Harimo ibisabwa kubigaragara, ibice byose byinganda zitunganya inganda zujuje ubuziranenge ntibigomba kugira ibibi bigira ingaruka kubisabwa.Iki kandi nikimwe mubibazo abatanga isoko bagomba kwitondera mugihe batekereza kugura ibicuruzwa biva mu nganda.Inganda zikora inganda Polyurethane hamwe nibyuma byose birasanzwe cyane.Iyanyuma iroroshye cyane guhumeka umwuka, kubwibyo rero hagomba guhitamo uburyo bwumvikana kugirango wirinde ingese.
Byongeye kandi, guhuza ibice hejuru yibicuruzwa bya caster yinganda birashobora rwose kuba byiza cyane, harimo ibara ryubuso bwibice bigomba kuba bihujwe, nabyo bikaba bimwe mubintu byingenzi byingenzi bigomba gusuzuma ubwiza bwibicuruzwa, ibice bitandukanye Irashobora kuzuza ibisabwa muri gahunda yo gushushanya, nkibiziga, Ikadiri yingoboka igomba kuba ishobora kwemeza guhinduranya mugihe cyo gutahura, nta guhuzagurika no guhindagurika, kandi gushiraho ibiziga bigomba kuba bikomeye.
Kubireba inganda zitanga inganda, inyinshi murizo zose zirimo gusuzuma ibisabwa byimashini nibikoresho.Mubisanzwe, ibiziga byose bihamye hamwe niziga rusange bigurwa hamwe.Noneho buriwese agomba gutekereza kuri sisitemu ya feri mugihe asuzumye ibicuruzwa bya caster.Ibiranga ibikoresho, ubunini bwikinyuranyo hagati yikigero cyingoboka bigomba kugenzurwa cyane, kandi igishushanyo mbonera cyibisobanuro byingenzi byerekana ibizunguruka n’ibiziga bigomba kuba bihuye neza n’ibisabwa byingenzi byashizweho.
Amabwiriza yubushyuhe nayo ni kimwe mubintu byingenzi bigomba gusuzumwa byuzuye.Niba ibishishwa bikoreshwa mubidukikije bidakomeye bifite imbogamizi nini cyane kubijyanye no gutoranya ibikoresho, abakora ibikoresho rusange ntibashobora gutanga umukino wuzuye kubikorwa bifatika.Ukurikije ibitekerezo byatanzwe ku isoko ry’igurisha, bisa nkaho ibishishwa bya Polyurethane bishobora gukoreshwa mubidukikije hamwe nubushyuhe buke.
Usibye ingingo zingenzi zavuzwe haruguru zo kugura, ubwiza bwabatwara inganda nabwo bugomba gusuzumwa hakurikijwe ikizamini cya sisitemu yo gutwara ibinyabiziga, imbaraga zitambitse zipima imbaraga hamwe no guhindura ikizamini cya sisitemu yo gutwara, nibindi. Muri rusange, the ibyiciro byinshi biremereye ni Kubinini binini, ubunini bukenewe bwa caster yingoboka nayo nini.Kurugero, niba ibicuruzwa bitwarwa kenshi kandi imifuka yumucanga ikaba nini (intera yimitwaro ya buri caster iri hagati ya 150Kg na 700Kg, birakwiriye cyane ko kashe ya 5 kugeza kuri 6mm ipfa gushyuha hamwe no kumurongo umwe wikubye kabiri no gusudira amashanyarazi).
Nubwo hari ababikora benshi bashobora gutanga ibicuruzwa byinganda muri iki gihe, ntabwo bose bakwiriye guhitamo.Waba ugura amakarito yinganda cyangwa ibindi bicuruzwa, nta gushidikanya ko ari byiza guhaha hirya no hino.Muri icyo gihe, abahinguzi bizewe barashobora kandi guha abakiriya serivisi nziza nyuma yo kugurisha, kugirango abakiriya bashobore kugura ibicuruzwa byoroshye.


text:
Twabanye neza mu rukundo rutagira uburyarya kugeza igihe Clarisse yatangiye kwiyica .Clarisse naramukunze kandi nawe yarankunze by’ukuri bituma dufata icyemezo cyo kwibanira. Ibyo ntibyashimishije abantu bose kuko umuryango wanjye washakaga ko nkora ubukwe. Sinari kwemera gukora ubukwe bw’imitobe kandi ntari umurokore. Clarisse yabanaga n’abandi bakobwa abarihira inzu kandi ntanicyo bapfanaga. Abo bakobwa ntibishimiye ko abasiga, ikibabaje nuko batamukundaga, babaga bashaka kumumaraho udufaranga twe, Clarisse yatinyaga umwe muri abo bakobwa kuko yari umugome.
kubera impuhwe Clarisse yagiraga byatumaga abashyira amafaranga.Nahoraga mubuza kwimenyereza abo bakobwa ariko akanga akananira. Ntago aribyo gusa napfaga na Clarisse kuko yashoboraga kwanga kujya kukazi kuberako ishati ye idateye ipasi kuberako yagiraga isuku idasanzwe. Namubwiraga ko umukoresha wanjye nawe atajya asokoza akanyita umubeshyi. Clarisse yiyitagaho cyane yashoboraga kumara isaha yose arimo kwisiga. Ninako yitukuzaga anitobora amatwi akogosha ingoyi, sinumvaga impamvu akora ibyo byose. Iyo yabaga yabuze puderi siyasohokaga mu nzu. Uwo munsi mbere yo kujya kukazi nagombaga kunyura kuri butike nkamuhahira. Clarisse naramukundaga by’ukuri ariko icyambabazaga nuko namubuzaga kwitukuza akananira.
Yarasanzwe yifitiye inzobe nziza arinayo namukundiraga, inseko ye iyo yabaga arimo kumfungira ibipesu. Clarisse namuhaye gahunda yo gusura abantu bo mumuryango we, umunsi ugeze yanze kunkurikira ambwirako imyena afite atayambara kabiri. Ikintu cyandakaje nuko Clarisse yifataga nk’umukobwa wabuze umugabo. Icya kabiri nuko iyo gahunda yarayimaranye icyumweru ayizi. Amagambo twavuganye yatumwe dushwana afata ibintu bye arigendera. Bukeye nibwo namenye ko yasubiye kw’ababakobwa, byarambabaje njyakumushaka ngo mugarure. Sinarinziko yasubirayo kuko yarafite umuryango umukunda cyane.
Clarisse yari yandakariye cyane, yifatanije n’ababakobwa baranyirukana. Hashize iminsi ibiri niho Clarisse yansanze mu rugo afite n’ibikapu. Byaranshimishije kubona agarutse ariko nababajwe no kubona igisebe cyari kimuri kukaboko. Clarisse sinigeze mukubita narimwe, nababajwe no kubona undi muntu ankubitira umugore akamuca igisebe. Namubajije icyo yabaye araturika ararira ambwirako ari babakobwa bamukubise. Abo bahemu bashakaga ko abishyurira ibirarane by’ubukode bw’inzu yanze baramukubita.
Nagiyeyo n’umujinya mwinshi babonye ntungutse mumarembo birukira munzu baratabaza. Abantu barahuruye naburanye nabo bakobwa barabihakana mbura icyo nakora ndataha. Icyo gisebe cya madamu wanjye cyanze gukira kubera ukuntu yari yaritukuje. Nagiye kumuvuza basanga anafite kanseri y’uruhu, umugore wanjye yahise yiheba, biragora kurwaza umuntu utazakira. Narihereraga nkarira ariko iyo namugeraga imbere yarabibonaga. Yageragezaga kunsetsa nkarushaho kubabara. Sinabona imbaraga zo gukomeza ubuhamya byanjye nizereko buzagirira akamaro abagore kuko kwitukuza nta kamaro kabyo, nyabuneka munyumve kuko amagara arasesekara ntayorwa. Imana ihe iruhuko ridashira Uwamahoro Clarisse witabye Imana le 17\6\2013.


text:
Abatujwe mu mudugudu w’ikitegererezo wa Gatovu uherereye mu Kagari ka Rungu mu Murenge wa Gataraga mu Karere ka Musanze, bavuga ko bubakiwe ibigega bya biogaz bizezwa no kuzahabwa Inka ariko imyaka ibaye itanu batarazihabwa.
Uyu mudugudu w’ikitegererezo wubatswe mu byiciro bibiri ndetse abatujwe mu cyiciro cya mbere bawumazemo imyaka 5 bemerewe guhabwa inka 2 kugira ngo babashe gukoresha neza biogaz bari bubakiwe.
Baje guhabwa Inka imwe ariko bakavuga ko idashobora kubahaza mu kubona amase yo kwifashisha muri Biogaz none ubu inyinshi ntizikora.
Umwe yagize ati “Biogaz yarahagaze, byarapfuye ntabwo bikora”
Naho imiryango 20 yubakiwe mu cyiciro cya kabiri imazemo imyaka 3, yo ivuga ko itigeze ihabwa inka n’imwe kandi yarubakiwe biogas.
Umwe yagize ati “Ntabwo tuyicana kubera ko tutagira amase kandi amase ni yo acana biogas.”
Aba baturage bavuga ko bagorwa no kubana ibyo batekesha kuko bakoresha ibyatsi bagenda bashakisha mu bihuru.
Umuyobozi w’Akarere ka Musanze, Ramuli Janvier avuga ko hari gahunda yo kugenda bareba ibibazo bya biogaz cyane cyane muri iyi midugudu yubakiwe abatishoboye kugira ngo bishakirwe umuti.
Yavuze ko uyu mwanzuro wavuye mu nama yahuje Minisiteri y’Ubutegetsi bw’Igihugu n’Uturere yigaga ku bibazo biri mu midugudu y’ikitegererezo birimo n’iki cya Biogaz.
Ati “Icyo kibazo na cyo cyavuzweho hatangwa umurongo ko REG izegera ubuyobozi bw’Akarere bakagenda bareba aho Biogaz noneho abatekinisiye b’Akarere babifite mu nshingano bakagenda bareba aho ziri bakareba izishobora gusanwa.”
Uyu muyobozi avuga ko izidakoreshwa kubera kubura amase, abaturage na bo basabwa kwishakamo ibisubizo na bo bakagira uruhare rwabo.
Nyuma y’uko inshingano zo gukurikirana gahunda ya Biogaz zeguriwe Uturere muri 2016 ndetse sosiyete y’u Rwanda ishinzwe ingufu REG igahabwa inshingano zo gutanga ubufasha mu bya tekiniki, raporo y’igenzura ry’umwaka wa 2019-2020, igaragaza ko 52% bya biogaz zubatswe zidakora.
RADIOTV10


text:
Umuryango AJECL (Association des Jeunnes de Saint Charles Lwanga), umaze iminsi itanu uhugura urubyiruko rwo mu mirenge ine yo mu Karere ka Rulindo, ku bijyanye no kwihangira imirimo ukaba urusaba kwikuramo imyumvire y’uko uhaye urubyiruko inkunga aba ayitaye.
Umuryango AJECL, watangiye mu mwaka wa 2004, ukaba ugamije kubaka umuco w’Amahoro, aho unafite gahunda ya GWIZAMAHORO 2100 ukomeje gusakaza mu baturage hirya no hino mu Rwanda binyuze mu matsinda ya GWIZAMAHORO Club.
Uwashinze uyu muryango ari we Padiri Iyakaremye Théogène ukorera ubutumwa muri Paruwasi ya Ruhuha aho ashinzwe by’umwihariko urubyiruko, avuga ko kimwe mu bibuza amahoro ari ubukene, iyi ikaba ari yo mpamvu bari gushyigikira urubyiruko baruhugurira kwihangira imirimo, hanyuma bakarutera inkunga irufasha gutangi
Cyiza Bujeniya, umukecuru wo mu Murenge wa Gashora mu Karere ka Bugesera, yakoreye impanuka mu ruzi rw’Akagera rugabanya uturere twa Bugesera na Ngoma, mu bwato bufite ubwishingizi bwa sosiyete ya RADIANT ntiyavuzwa none aratabaza.
Tariki ya 8 Kamena 2022, ni bwo Cyiza Bujeniya wo mu Kagali ka Ramiro, Umurenge wa Gashora, yakoreye impanuka mu Kagera ari mu bwato, ubwato bwari bunafite ubwishingizi.
Avuga ko nyuma yo gukora iyi mpanuka aho yanyereye mu bwato agahita avunika amaboko yombi, yavuriwe mu bitaro bitandukanye birimo n’ibikomeye cyane mu Rwanda, dore ko yabumbiweho amasima ku maboko yombi, nyamara ariko ba nyirubwato ntacyo ngo bigeze bamufasha mu buvuzi bwe kugeza na n’ubu, dore ko yanitabaje ubuyobozi bw’umurenge wa Gashora bumutera utwatsi.
Bujeniya agira ati ʺubu
Abatuye mu Mudugudu wa Gako mu Kagali ka Kabeza Umurenge wa Rilima mu Karere ka Bugesera, bakomeje gutaka ubujura bw’insinga bukomeje gufata intera ndende, bagasaba gukarizwa umutekano kuri iyi nshuro ariko barasaba gufashwa kugura urwibwe.
Muri uyu Mudugudu wa Gako mu Kagali ka Kabeza abaturage bavuga ko ubujura bw’insinga z’amashanyarazi bubageze kure, kuri ubu ubwo twakoraga iyi nkuru, ikinyamakuru impamba cyageze mu mudugudu wa Gako, dusanga hashize iminsi mike, ibyumweru bigera kuri bitatu hari ingo esheshatu ziri mu kizima, kubera urutsinga rwabagemuriraga umuriro ruherutse kwibwa, ikaba ari inshuro ya gatatu rwibwa.
Aba baturage batubwiye ko iki kibazo kimaze gufata intera ndende, kuko ngo insinga zibwa ku masaha y’ijoro, bakavuga ko hari ubwo abakora irondo baba bagiye ah
Bamwe mu batuye mu Murenge wa Gashora mu Karere ka Bugesera, bavuga ko inka zipfuye zitishwe n’indwara Veternaire yagakwiye kujya azipima, yasanga nta burwayi zifite bakazirya, ariko we ngo ahita ategeka ko bazihamba atazipimye.
Abaturage bashinja umukozi ushinzwe ubworozi mu Murenge wa Gashora guhombya aborozi, biganjemo abo ikinyamakuru impamba cyasanze mu Kagali ka Ramiro ahazwi nko ku idihiro.
Bavuga ko iyo inka ipfuye kabone n’iyo yaba yishwe n’ikiziriko “Veternaire” Mujejimana w’Umurenge wa Gashora ahita ategeka ko bayihamba atayipimye, ku bwabo bakavuga ko aramutse ayipimye agasanga nta burwayi bundi ifite bahita bayirya.
Umuturage twahaye izina rya Jean Damour wo muri “centre” ya Dihiro agira ati “umuntu agira impanuka ry’itungo rye, ryishwe n’ikiziriko yahamagara
Abahinga umuceli mu gishanga cya Gatare giherereye hagati y’imirenge ya Ruhuha na Mareba mu Karere ka Bugesera bibumbiye muri koperative TWIZAMURE, bavuga ko bagiye kumara ibihembwe bitatu by’ubuhinzi bakurwaho amafaranga y’imisanzu ya Ejo Heza ntibabone ubutumwa bugufi bubyemeza.
Abahinzi bibumbiye muri koperative TWIZAMURE, bamwe muri bo bavuga ko bamaze ibihembwe bitatu by’ubuhinzi bakurwaho amafaranga y’imisanzu ya “Ejo Heza” n’ubuyobozi bw’iyi koperative nyamara ntibabone ubutumwa bugufi ku matelephone yabo bubereka ko imisanzu yagezeho, bagakeka ko iyi misanzu yaba itagezwa ku ma konti yabo ya Ejo Heza.
Mukamusoni Selaphine ni umucyecuru uhinga umuceli mu gishanga cya Gatare, agira ati “ntabwo tumenya ngo amafaranga y’Ejo Heza turi kuyashyira aha, nsaruye gatatu nta mess
Mu Karere ka Bugesera hari abahinzi bifuza kwemererwa kujya bahinga igihingwa cy’amasaka muri bimwe mu bibaya, kuko ari igihingwa bavuga ko kibafatiye runini, cyane mu birori, ubuyobozi ntibubyemera
Abahinga muri bimwe mu bibaya mu Karere ka Bugesera, bavuga ko igihingwa cy’amasaka ari kimwe mu bihingwa usanga bitanga umusaruro mwiza kuri bo, na cyane ko ibikomoka ku masaka birimo nk’ibikoma, ibigage n’urwagwa byifashishwa mu birori bitandukanye, na cyane ko ari akarere gafite imirenge myinshi ifite ibyaro.
Urugero nk’abahinga mu kibaya cya Ngeruka, kiri hagati ya Ngeruka na Kamabuye, bavuga ko babemereye guhinga amasaka byabafasha.
Mukagatare Vicencia agira ati “amasaka ni igihingwa cyadufatiraga runini, aho batuburije kuyahinga muri iki gishanga ntitukibona agakoma
Mu Karere ka Bugesera; abahinzi bo muri koperative DUSANGIRE MU MAJYAMBERE bahinga mu kibaya cy’Umwesa giherereye hagati y’imirenge ya Rilima, Mayange na Juru; bashinja aborozi kuboneshereza, none basigaye bahinga kuri hegitari 50 zonyine mu gihe bakabaye bahinga kuri hegitari 188.
Iki ni ikibazo kivugwa n’abahinzi basaga 535 bavuga ko hari aborozi bororeye ku nkengero z’iki kibaya, aba borozi inka zabo usanga ziragirwa mu kibaya mu mirima ihingwamo noneho zikangiza imyaka, kandi hagira umuhinzi ukoma abashumba bakamugirira nabi, kuko usanga banaragirana imbwa z’inkazi.
Niyonzima Jean de Dieu uyobora koperative DUSANGIRE MU MAJYAMBERE agira ati “inka ziva mu murenge wa Mayange zikaza kona, kandi iyo tubwiye ubuyobozi nta gisubizo baduha, twagerageje no kurega twanditse amabaruwa
Abahinzi bo mu gishanga cya Mareba, bo ku ruhande rw’Umurenge wa Musenyi mu Kagali ka Nyagihunika, bavuga ko umurasire ukurura amazi mu gishanga cya Mareba, gifatanye n’ikiyaga cya Cyohoha ya ruguru, utagifite imbaraga zo gukurura amazi ahagije yo kuvomerera imyaka yabo mu mirima.
Aba bahinzi bavuga ko uwo murasire wubakwa wakururaga amazi hifashishijwe imbaraga z’izuba, ugafasha abo mu Kagali ka Nyagihunika mu kuvomerera imyaka mu mirima yabo mu gishanga cya Mareba gifatanye n'ikiyaga cya Cyohoha ya ruguru iherereye hagati y' imirenge ya Mareba na Musenyi mu Karere ka Bugesera, aho ngo hari haranashyizwe ibigega(water tank) mu mirima, byakusanyirizwagamo amazi akabasha kugera mu mirima ari menshi, ubu ngo uwo murasire ukaba utagifite ubwo bushobozi, ukwiye gusanwa.
Umuhinzi witw
Bamwe mu baturage bo mu Murenge wa Nyamata na Mayange mu Karere ka Bugesera, barahamya ko amakuru y’ibihuha bumvise ku cyorezo cya COVID-19 no ku nkingo atababujije kwikingiza cyangwa se kubahiriza ingamba zo kwirinda.
Mutatsineza Marie Joyeuse utuye mu Kagali ka Kanazi, Umurenge wa Nyamata avuga ko COVID-19 ikimara kuza abayobozi babakanguriye kwirinda bambara agapfukamunwa, gukaraba intoki no kwirinda ingendo zitari ngombwa.
Ku byavuzwe ko bamwe mu bagabo bakingiwe batongera gutera akabariro, Mutatsineza yavuze ibyo ari ibihuha kuko ntawe yumvise byabayeho, yagize ati “twarikingije uko bikwiriye abagabo bacu nta kibazo bigeze bagira”.
Gashokoro Anatalie utuye mu Murenge wa Mayange yatangaje ko abayobozi babakanguriye kwirinda COVID-19 bakora isuku kandi bibagirira akama


text:
Abarwanashyaka ba Democratic Green Party of Rwanda (DGPR) bo mu karere ka Rubavu baranenga Urubyiruko bagenzi babo bacyitwaza ko nta Gishoro bafite bagashyira amaboko mu mifuka birengagije ko Leta hari ibyo yakoze birimo nko gutangiza Ikigo BDF gitera inkunga imishinga iciriritse yiganjemo Urubyiruko n’Abagore, ndetse banasaba Leta gushyira imbaraga mu bikorwa mu Gihugu kuko hari ibiva mu mahanga bihenze kandi byagakorewe imbere mu Gihugu.
Ibi babigarutseho ubwo basozaga amahugurwa y’umunsi umwe yahuje abahagarariye iri shyaka baturuka mu mirenge itandukanye y’aka karere, yabaye kuri uyu wa gatandatu, tariki 04 Kamena 2022.
Nishyirimbere Patrick watorewe kuyobora Urubyiruko rwo mu Ishyaka Democratic Green Party of Rwanda (DGPR) mu karere ka Rubavu avuga ko bishimiye ibyo ishyaka rimaze kugeraho mu bikorwa bagiye bakorera ubuvugizi ariko akanenga Urubyiruko rucyitwaza ko rwabuze igishoro kandi hari ibyo Leta yakoze byabafasha mu gihe bakoze imishinga irimo udushya.
Nijyimbere ati “Urubyiruko ruracyitwaza ko rwabuze igishoro kandi hari ibyo Leta yashyizemo imbaraga nk’Ikigega BDF gitera inkunga imishinga y’Urubyiruko n’Abagore, nibashishikarire gukora imishinga ifatika kandi irimo udushya ikanabafasha guhanga imirimo kuri bagenzi babo.”
Akomeza agira ati “Nk’Urubyiruko twishimiye byinshi ishyaka rimaze kugeraho muri iyi manda y’Abadepite igiye kugera ku musozo, turasaba Leta ko yashyira imbaraga mu bikorerwa mu gihugu (Made in Rwanda) kuko hari ibikorerwa hanze byagakorewe imbere mu Gihugu bikagira uruhare mu igabanyuka ry’ibiciro byatumbagiye ku Isoko.”
Source: Rubavu: Abarwanashyaka ba Green Party baranenga Urubyiruko rudakora ngo rwabuze igishoro – Rwandanews24


text:
Kuri iki cyumweru tariki ya 28/01/2018 imbaga y’Abakristu ba Paroisse ya Mukarange baturutse imihanda yose bahimbajwe n’ibirori by’umuhango wo kwegurira Imana Kiliziya nshya y’iyo Paruwasi
. Iyo imihango yabimburiwe n’umutambagiro w’abakristu benshi barangajwe imbere n’urugaga rw’Abihayimana, ku isonga Nyiricyubahiro Musenyeri wa Diyosezi ya KIBUNGO, n’abasaserdoti.
Nyuma y’uwo mutambagiro nibwo umuhango nyirizina wo gutaha no guha umugisha Kiliziya nshya watangijwe mu byiciro byawo
common medical condition leading to fear, loss of imageintercourse? buy cialis online.
.
Icyiciro cyabimburiye ibindi ni uwo gushyikiriza Umwepisikopi imfunguzo nk’ikimenyetso ko Kiliziya imushyizwe mu biganza. Umuhango wakomeje Umwepisikopi nawe ashyikiriza Padri Mukuru wa Paroisse Mukarange Imfunguzo yakiriye.
Icyo cyiciro cyasojwe no gufungura ku mugaragaro inzugi za Kiliziya baboneraho gutanga uburenganzira ngo abitabiriye umuhango binjire bakomeze gukurikirana n’ibindi byiciro by’uwo muhango.
Abakristu bamaze kwinjira no gufata ibyicaro hakomeje igitambo cya misa nk’uko bisanzwe cyakorewemo indi mihango.
Nyuma y’inyigisho ya Nyiricyubahiro Musenyeri yabwiraga abakristu ko kubakira Imana Ingoro nziza ari ukwitegura guhura n’Imana. Nyuma y’iyo nyigisho, hakomeje ibyiciro by’umuhango bivugwa ko ari ryo zingiro nyirizina ari byo:
- Isengesho ryo kwegurira Imana iyo Kiliziya nshya
- Guha umugisha Altari, kuyisiga amavuta no kuyosa. Ibyo byakorewe no ku nkuta zose za Kiliziya nshya.
- Gutegura Altari bashyiraho igitambaro cya bugenewe: indabo ndetse n’amatara n’umusaraba.
Mbere yo gutura igitambo kuri altari nshya, hakozwe ibyiciro bya nyuma by’uwomuhango aribyo:
- Guha umugisha ubushyinguro bw’umubiri wa Kristu no kwimika ishusho ry’umubyeyi Bikira Mariya n’iryaYozefu umurinzi wa Paroisseya Mukarange.
Ibyo byiciro by’umuhango wo gukingura no guha umugisha Kiliziya Nshya bakomeje imihango isanzwe ya Misa ntagatifu ari gutura amaturo, gutura igitambo cy’ Ukarisitiya no guhazwa. Ibibyakorewe mu byishimo n’umunezero byagaragaraga ku maso yabari bitabiriye. Nyuma y’igitambo cya Misa havuzwe Imbwirwaruhame zitandukanyeza PadriMukuru, uhagarariye abakristu ba Mukarange, uhagarariye ubutegetsi bwite bwa Leta, zasojwe n’ijambo rya Nyiricyubahiro Musenyeri wa Diyosezi ya Kibungo wari wayoboye imihango ndetse yatuye n’igitambo cy’ukaristiya
.
Imbwirwaruhame zisoje, abitabiriye bose bakoze ubusabane basangira ku byobejeje mu byishimo n’umunezero.
Joseph HABIYAKARE
Paruwasi Mukarange